**УРИСОВА Ақмаржан Избасканкызы,**

**Ы.Алтынсарин атындағы №65 мектеп-гимназиясының**

**бастауыш сынып мұғалімі.**

**Шымкент қаласы**

**750704402560**

**Тел: 87781545609**

**CӨЙЛЕУ ДАҒДЫЛАРЫН ҚАЛЫПТАСТЫРУДАҒЫ ҚИЫНДЫҚТАР:**

**ДИСЛЕКСИЯ** **БЕЛГІЛЕРІ БАР ОҚУШЫЛАРҒА ПЕДАГОГИКАЛЫҚ ҚОЛДАУ**

**КӨРСЕТУДІҢ ЕРЕКШЕЛІКТЕРІ**

 Қазіргі қоғамның өзекті мәселелерінің бірі – қарқынды өзгеріп жатқан әлеуметтік-экономикалық жағдайда өмір сүруге ғана емес, сонымен қатар өзін қоршаған ортаға белсенді әсер етіп, оны жақсартуға және жетілдіруге дайын функционалдық сауатты тұлғаны қалыптастыру. Қазақстан Республикасында инклюзивті білім беру қарқынды дамып келеді. Оқудағы қиындықтары бар әрбір баланы жалпы білім беру процесіне тарту,бірлесіп оқытудың вариативті модельдерін іске асыру, қоғамға кірігу мақсатында әлеуметтік-педагогикалықтұрғыдан бейімдеу инклюзивті білім берудің негізгі мақсаттары болып табылады. Білім берудің бәсекеге қабілеттілігі,ең алдымен,PISA,TIMSS немесе PIRLS зерттеулері сияқты халықаралық салыстырмалы зерттеулер рейтингінде елдің алатын орнымен ғана айқындалмайды. Ол білімнің сапасымен және қолжетімдігілігімен анықталады. Жеке тұлғаға қойылатын негізгі талаптар – шығармашыл, белсенді, әлеуметтік жауапты, зияткерлік әлеуеті дамыған, жоғары білімді, кәсіби сауатты тұлға болу. Мектеп ерекше білім беру қажеттіліктері бар оқушыны,оның жеке қажеттіліктеріне қарай табысты оқуы үшін барлық қажетті жағдайлармен және қызметтермен қамтамасыз етуге міндетті.

 Халықаралық қауымдастық әрбір адам үшін сапалы білім беруді қамтамасыз етудің шарты ретінде мыналарды атайды:

 -оқушылардың мүмкіндіктерінің алуан түрлілігін қабылдайтын мұғалім;

 -білім беру мазмұнын оқушының қажеттіліктерін ескере отырып бейімдеу;

 -білім алушының әртүрлі мүмкіндіктеріне бағытталған оқыту процесін ұйымдастырудың түрлі формаларын,оқытудың вариативтіәдістері мен тәсілдерін қолдану;

 -оқушылардың жетістіктерін бағалаудың әртүрлі әдістерін қолдану;

 -мамандардың көмегі

 -жеке сабақтарды өткізуге жағдай жасау үшін, оқу-әдістемелік материалдармен, техникалық құралдармен қамтамасыз ету;

Мұғалім өзінің оқытуында өзгерістер жасайтын уақыт келді. Зерттеу мұғалімнің кәсіби тәжірибесін дамытудың қуатты құралдарының бірі болып табылады. Белгілі бір мәселені зерттей отырып, мұғалім өз тәжірибесін жетілдіре алады. Зерттеу арқылы мұғалімнің пән бойынша білімі жетіліп, оқыту дағдылары жақсарады, оқушыларды қадағалау қабілеті күшейіп, күнделікті тәжірибесінің ұзақ мерзімді мақсаттарымен байланысы нығаяды. Сонымен қатар, зерттеу барысында әр оқушының қажеттілігін анықтай отырып, оқушылардың білім сапасының көтерілуіне ықпал етеді. Менің зерттеу тақырыбым: «Cөйлеу дағдыларын қалыптастырудағы қиындықтар: дислексия белгілері бар оқушыларға педагогикалық қолдау көрсетудің ерекшеліктері». Қазіргі таңда ең мәселелі дүние бұл білім алушылардың оқудағы қиындықтары. Яғни, оқу дағдысының дұрыс қалыптаспауы, оқығаны бойынша ақпаратпен жұмыс жасауда қиындықтарының өте көп болуы. Бұл қиындықтар ғылыми тілде дислексия және дисграфия деп аталады. Дислексия термині нені анықтайды?

Дислексия­-оқу дағдыларының бұзылуымен байланысты,невралогиялық негіздегі оқу қабілетінің бұзылуы.Ол мәтінді түсінудегі ,сөздерді әртүрлі белгілер мен таңбаларды тани білу,жазу және ажыратудағы қиындықтармен сипатталады.Дислексия тән оқушылар әдетте сөздердің емлесі,жазылуы және айтылуы сияқты басқа да тілдік дағдыларда қиындықтар сезінеді. Дислексия адамның өмір сүру салаларында кері әсерін тигізеді,бірақ оның әсері адам өмірінің әртүрлі кезеңдерінде әртүрлі болуы мүмкін.Дислексия-оқушының қалыпты оқу орталығындағы оқуын қиындатуы мүмкін,ал дислексияның анағұрлым ауыр формалары анықталған оқушы арнайы білім алу,арнайы жағдайлар жасау және қосымша қызметтерді пайдалану құқығына ие болады.

 Сөйлеу қабілетінің бұзылу белгілері

 Сөйлеу қабілетінің бұзылу белгілерін тани білу аса маңызды.Оқушылардың сөйлеу қабілетінің бұзылуы неғұрлым ертерек айқындалып,бағаланса,оқушылар мектепке табысты оқу үшін қажетті көмек пен қолдауды соғурлым ертерек ала алады.

 Сөйлеу қабілеті бұзылған балалар жиі кездесетін қиындықтарға мынаалар жатады

-жазбаша және ауызша тілдік қатынаста;

-әріптер мен дыбыстарды зерделеуде;

-сандарды есте сақтауда;

-еркін оқып түсінуде;

-көлемді тапсырмаларды орындау мен оқуда;

-дұрыс жазу ережелерін меңгеруде;

-шет тілдерін үйренуде;

-математикалық амалдарды орындауда кездесетін қиындықтар.

 Бастауыш сынып оқушыларында сөйлеу қабілеті бұзылуының бірқатар ерекше белгілері мыналарды қамтуы мүмкін

 -сандардың қарапайым реттілігін есте сақтаудағы қиындықтар,мысалы 20-ға дейін санау,аптаның күндерін немесеәліпбидің реттілігін есте сақтау;

 -ұйқастарды тани білуде қиналу

 -белгілері бір дыбыстан басталатын басталатын сөздерді тануда;

 -сөздерді дұрыс айтуда;

 - ырғақты анықтауда;

 -белгілі бір орынды немесе адамдардың бет жүзін есте сақтауда;

 -ауызша берілген нұсқауларды есте сақтауда қиындықтар.

 Сонымен қатар мұдай дағдыларды меңгеруде балаларда кездесетін қиындықтардың барлығы дислексия болып табылмайтынын ескеру қажет**.**

*Дислексия дегеніміз – баланың оқу мен жазу қиындығы, яғни өмірдің хат жазу, кітап оқу, қатесіз жазу, математика, сабақтағы жалпы үлгерім сынды аспектілеріне жауап беретін неврологиялық ауытқу. Әдетте дислексияға шалдыққан баланы жалқау, сабақтағы үлгерімі нашар баламен шатастырады. Бірақ аталған ауруға шалдыққан балалардың IQ көрсеткіші орташа есептен жоғары болғандықтан, оны үлгерімі нашар балалармен шатастыруға болмайды. Қарапайым тілмен айтқанда, дислексия мидағы дислекстердің бұзылып, сөзді анализдейтін орталықтың дұрыс жұмыс істемеуі.*

*Дислексия диагнозы бар балалардың басты қиындықтары: Ол кейбір әріптерді төңкеріліп тұрғандай көруі мүмкін. Кейде, тіпті, сөзді соңынан басына қарай оқиды; Кітап оқып отырған кезде әріптер секіріп жүргендей көрінеді; Сыртқы формысы бір-біріне ұқсайтын әріптер мен сандарды ажырата алмайды. Мысалы, «ә» мен «е», «з» және «э», «р» және «ь», 10 мен 01; Кейде сөз түсінікті болса да оқи алмайды; Бірер секунд бұрын ғана оқыған сөзін есіне түсіре алмайды; Жоғарыдағы себепке байланысты бір үзіндіні бірнеше рет қайталап оқиды; Әріптердің орын тәртібін ауыстырып оқиды; Немесе әріптердің барлығы бір төбешікке жиналып қалғандай көрінеді; Бір нәрсені оқи алмай қалған кезде жүректері айниды. 3. Оны қалай анықтайды? Аталған аурудың бар-жоғын анықтайтын тестіні 2 сыныпта оқитын бала әлі әріптерді дұрыс оқи алмаған жағдайда жүзеге асырады. Дислексияны аутизммен немесе ақылсыздықпен шатастыруға болмайды. Ақылсыздық IQ-дің төмендігімен сипатталады, ең ақылды талантты адамдарда да дислексия кездесуі мүмкін. Мысалыға, әлемге әйгілі ғалым Эйнштейнде дислексиия болған. Өйткені, ол дұрыс естімеуден де болуы мүмкін.*

Бастауыш мектептен бастап балалардың оқудағы негізгі жетістіктерінің бірі ол - ақпараттық құзыреттілігінің қалыптасуы. Өйткені бастауыш мектепте алған сапалы білім ары қарай оқуының іргетасы болып табылады. Оқушылардың оқу сауаттылығының қалыптасуына барынша мүмкіндік туғызу үшін, мұғалімнен заманауи оқытудың формасын, əдіс-тəсілдерін тауып қолдануды талап етіледі.

**Дислексия** **белгілері бар оқушыларға педагогикалық қолдау көрсетудің ерекшеліктері**

Сөйлеу қабілеті бұзылған оқушыларға қалай педагогикалық қолдау көрсетуге болады? Сөйлеу қабілеті бұзылған оқушыларды оқыту күрделі міндет болып табылады.Сыныпта оқушылара қолдау көрсету бойынша бірқатар нұсқауларды қарастырайық.

 **Оқуда қиындықтары бар оқушыларды оқытудың негізгі элементтері**

Қауіпсіз және жайлы орта қалыптастыру

Өзара әрекеттестікті қолдау

Өзара ынталандыратын орта қалыптастыру

Оқушының жеке қажеттіліктерін бағалау

Оқушының өзінің оқуын жоспарлауға қатысуын қамтамасыз ету

Қызықты мәтіндерді қолдануға басымдық беру

Мәтінмен жұмыс істеудің әртүрлі стратегияларын үйрену

**Оқыту әдістері мен сыныптағы ахуал**

Оқушыларды қалай ынталандыруға болады?

Оқушылардың дербес жұмыс істеуіне қолдау көрсету

Баланы басқа оқушылармен салыстырмау

Оқушылардың оқу нәтижелерін көпшілік алдында жариялау

Ішкі мотивацияның орнына сыртқы мотивацияға назар аудару

Осы орайда инклюзивті білім беру туралы айтпай кетуге болмайды. Инклюзивті білім беру баланы емес,жүйені өзгертуді көздейді. Ол барлық баланың әртүрлі екенін және мектептер мен білім беру жүйесі барлық оқушылардың жеке қажеттіліктеріне бейімделу керек екенін мойындайды,инклюзив барлығын бірдей етуге ұмтылу дегенді білдірмейді. Оның түйінді құрамдас бөлігі-икемділік,яғни балалардың әртүрлі жылдамдықта оқитынын және мұғалімдердің оқыту үдерісін икемді ету үшін нақты дағдылардың қажет екенін мойындайтын икемділік болып табылады. Көп жағдайда балалар жақсы,түсінікті,қолжетімді оқуы қажет. Ал бұл өз кезегінде,баланың жеке қажеттіліктеріне, қабілетіне және дамуына сәйкес келетін әртүрлі әдістерді дұрыс қолдануды көздейді. Білім алушылардың жеке ерекшеліктерін ескеру саралап оқыту тәсілін қолдануды көздейді.  **«Саралап оқыту»** дегеніміз не және ол бізгеи не үшін керек? Кэрол Энн Томлинсон саралап оқытуды балаларды оқытудың жеке стильдерінің факторы және ҚМЖ әзірлемес бұрын дайындық ретінде сипаттайды.Зерттеулерге сәйкес, саралаудың тиімділігі оқуда қиындықтары бар және қабілетті немесе дарынды деп саналатын балалардың көпшілігіне тиімді екенін көрсетеді. Барлық балалар пәнді меңгере бермейді немесе қабілет деңгейлері бірдей болмайды.Саралап оқыту­-«ойластырылған» процесс. Әрбір адамның қайталанбас саусақ ізі сияқты,әр баланың жеке оқу стилі болады.Томлинсонның зерттеулеріне сәйкес саралап оқыту үшін үш элемент арқылы айқындалады:мазмұн,процесс және өнім. Мазмұн оқушының меңгеруі тиіс білімді қамтиды.Барлық оқушыларға бірдей дәрежеде қолжетімді білім ұсынылады,бірақ олардың әртүрлі жолдармен меңгеруіне рұқсат беріледі. Процеске оқушының дайындық деңгейіне,қызығушылығына,оқыту бейініне сәйкес оқу қызметінің және оқыту тәсілдемесі түрлерінің көмегімен білім мазмұнын оқыту тәсілдері жатады. Өнімдер оқушылардың өзінің түсінгенін қалай көрсететінін және жаңа білімді шынайы өмірде қолдана алатынын анықтайды.Әдетте оқушыларға өз дағдыларын көрсете алатын өнімді,оның ішінде есеп беру, ауызша топтық таныстырылым, талқылау, кітаптар мен ойындар ұсынылады.

 Жалпы сауаттылықты үйрету кезеңінде сөйлеуді дамыту үш бағыт бойынша жүзеге асырылады:сөздік жұмыс(лексикалық деңгей),сөз тіркесі және сөйлеммен жұмыс(синтаксистік деңгей),үйлесімді сөйлеу бойынша жұмыс(мәтін деңгейі).

 **Бастауыш сынып оқушыларының сөздік қорын дамыту мақсаттары**:

 шынайы болмыс объектілері мен құбылыстары туралы идеялар мен түсініктердің кеңеюіне байланысты сөздік қорды байсөздермен байыту;

 балалар қолданатын сөздердің мағынасын түсіндіру;

 сөздік қорын бейнелі мағынадағы сөздермен байытуды үйрену;

 сөздік қорын жандандыру:балалар оқитын мәтіндерде,мұғалімнің сөйлеуінде кездесетін сөз тіркестеріниқолдану;

 сөздердің дұрыс айтылуы мен жазылуын меңгеру.

Балалардың сөздік қорын дамыту көздері;

 айналадағы ортаны бақылау;

Сыныпта оқылатын көркем шығармалар балалардың сөздік қорын толықтыруға ықпал ететін тілдік жаттығула

**Ж.Аймауытов оқыту туралы**

«Жұмыстау негізінде баланың бұрынғы өз тәжірибесі перне қоры,мағлұматы салынсын; дәл айтқанда,балаға танымал жақын нәрседен басталсын» деген сөзі оқу дағдысын дамытуды баланың өз тәжірибесіне сүйеніп үйрету тиімді екенін айтқан.

Сауаттылық дағдыларын қалыптастыру кезеңінде сөйлеу әрекетінің тағы бір түрі – оқылым және жазылым дағдылары қалыптаса бастайды. Балаларға оқу мен жазуды үйрету жұмыстары келесі кезеңдер бойынша жүргізіледі: алдымен балалар дауысты дыбыстарды (дайындық кезеңінде), буындарды (жалаң буынды және әртүрлі құрылымдарда) оқуды, тұтас сөздерді оқуды үйренеді. Сауат ашудағы алғашқы қадамдардан бастап баланың семантикалық ойлауы оның оқыған сөздердің, сөйлемдердің, оқу мәтіндерінің мағыналарын анықтай білуіне және оқудың техникалық жағын қамтамасыз ететін тетіктерді басқаруға бағытталуы аса маңызды.

**«Шеңберде оқу»әдісі.** Оқушылар шеңбер болып тұрады.Санау арқылы екі топқа бөлінеді,санау арқылы екі топқа бөлінеді.Бір-біріне қарама-қарсы тұрады,кеспе қағаздар таратылады.Тапсырмалар саралау арқылы беріледі,буындар,сөздер,сөйлемдер жазылады.Қарама-қарсы тұрған оқушылар кестедегі сөздерді бір-біріне оқып береді.Оқылым,айтылым,тыңдалым дағдылары қалыптасады.

 **«Аралас,жұптас,ақылдас» әдісі.** Оқушылар бір-біріне қарап,екі топ болып тұрады.Қолдарындағы кеспе қағаздағы сөзді оқып,сөзде неше буын болса, сонша рет қарама-қарсы қарап тұрған балаға қарап орнында тұрып секіреді.Оқушылардың оқылым,айтылым,тыңдалым дағдылары қалыптасады.

 Сыныпта оқылатын көркем шығармалар балалардың сөздік қорын толықтыруға ықпал ететін тілдік жаттығулар үшін мол материал береді. Балалар боялған суреттің қаншалықты жарқын түсті екендігін белгілі бір сөзбен сипаттап көрсетуі керек. Бұл жағдайда автор-суретшінің сөзді қаншалықты сәтті таңдайтынын байқауға болады. Сөздерді осылай «салмақтау» балалардың сөйлеу мәдениетін арттырады.

 **«Бейнені суретте»әдісі.** Орындықтар бір-біріне арқалықтарын тигізіп екі қатар етіп қойылады.Сыныптағы барлық оқушы екіге бөлінеді. Оның жартысы тақтаға қарайды, жартысы теріс қарап отырады.Экранға жануарлардың немесе жемістің суреті шығарылады. Экранға қарап отырған оқушы теріс қарап отырған оқушыға экрандағы бейнені сипаттап айтады.Теріс қарап отырған оқушы сипаттау бойынша затты не құбылысты бейнелеп салады. Бұл әдіс арқылы білім алущылардың сөздік қоры дамиды және байланыстырып сөйлеу дағдысы артады.

 Сөйлеммен жұмыс барысында кемшіліктерді түзету, өзін-өзі бақылау және өзін-өзі тексеру маңызды орын алады. Себебі оқушылар синтаксиске қатысты теориялық мәліметтерді әлі меңгере қойған жоқ, сөйлем құрастыру үлгілер негізінде жүргізіледі. Үлгілер – оқылатын мәтіндер, мұғалімнің сөзі, сонымен қатар сұрақтар. Сауаттылыққа дағдыландыруда сұрақтардың рөлі өте зор; сұрақ сөйлем құрауға негіз болады.

**«Отбасылық фото» әдісі.** Сұраққа жауап бере отырып, сөйлем құрау дағдысы және жүйелі сөйлеу дағдысын қалыптастыруға ықпал етеді.

1.Бұл суретті қашан түстіңдер?

2.Бұл суретте кімдер бар?

3.Бұл кезде қандай оқиға болды?

4.Бұл күні қандай қызықтар болды?

Сауатты сөйлеуге дағдыландыру жұмыстарын суреттермен бастау өте ыңғайлы. Әр суретке сөйлем құрай отырып, балалар жүйелі әңгіме құрастыруды үйренеді. Сюжеттік суреттер мәтіннің мазмұнын түсіндіру, балалардың жүйелі сөйлеуін дамыту бойынша жұмысты ұйымдастыру үшін қолданылады. Сюжеттік суреттерді қолдана отырып, оқушылар сұрақтарға жауап бере алады, мазмұнды және жүйелі мәтіндер құрастыра алады. Оқушылар сөйлемнен үйлесімді сөйлеуге көшеді (мәтін деңгейі). Сауаттылыққа дағдыландыру кезеңінде жүйелі сөйлеу – балалардың өздері немесе мұғалім оқыған нәрсені қайталау, бұл әртүрлі әңгімелерге – бақылаулар мен естеліктерге, шығармашылық қиялға негізделген; бұл жатталған өлеңдерді мәнерлеп оқу, жұмбақ жасыру және шешу, мақал-мәтелдермен жұмыс, жаңылтпаштар оқу, ертегілерді айту және оларды сахналау.

 Әдетте 1-сыныптағы балалардың әңгімелеріне негіз болатын – мұғалімнің сұрақтары немесе жоспар түріндегі сұрақтар. Балалар оқығанын қайталай отырып, үлгі ретінде ұсынылған лексика есебінен өз сөздік қорларын байытады, мәтіннің жүйелілігін сақтайды, дереккөздің синтаксистік құрылымына еліктейді, оқиғаның эмоциялық мазмұны мен идеялық мағынасын жеткізеді. Құрастырылған әңгіме немесе мазмұндау үнемі түзетіліп отырады, қолайлы сөздер таңдалып, олардың мағынасы және мәнмәтінге орай орынды қолдану жолдары түсіндіріледі, назар аудару қажет жай-жапсарларға қатысты нұсқаулар беріледі, қарапайым себеп-салдарлық байланысқа назар аударылады, мұның барлығы оқиғаны жүйелі баяндау сапасын жетілдіруге ықпал етеді.